Il-President Abdullah Gul tat-Turkija ffirma l-liġi kontroversjali li tikkontrolla l-internet wara li l-gvern tal-Prim Ministru Recep Tayyip Erdogan assigurah li se jippreżenta amendi fil-parlament biex jindirizza klawsoli li ma kienux qed jogħġbuh. L-Oppożizzjoni qed issejjaħ il-liġi, li kkummissjona Erdogan, bħala l-liġi li tagħmel sarima. Ikkritikawha wkoll l-Unjoni Ewropea, l-Kunsill tal-Ewropa, l-Organizzazzjoni għas-Sigurtà u Koperazzjoni fl-Ewropea (l-OSCE) u l-Istati Uniti, Gul mill-ewwel kien ġibed l-attenzjoni li l-liġi kienet se toħloq problemi għall-pajjiż fl-arena internazzjonali.